
S T A N O V I S K O 

k návrhu nariadenia vlády Slovenskej republiky o požiadavkách na prírodné kúpaliská – nové znenie

I.

Návrh nariadenia vlády Slovenskej republiky o požiadavkách na prírodné kúpaliská vypracovalo Ministerstvo zdravotníctva Slovenskej republiky podľa § 2 ods. 1 písm. l) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 607/2004 Z. z. a na rokovanie vlády Slovenskej republiky ho predkladá minister zdravotníctva Slovenskej republiky Ivan Valentovič.

II.

Cieľom návrhu nariadenia vlády je transpozícia smernice EP a Rady 2006/7/ES z 15. februára 2006 o riadení kvality vody určenej na kúpanie, ktorou sa zrušuje smernica 76/160/EHS.

III.

Predmetný návrh bol prerokovaný v Legislatívnej rade vlády Slovenskej republiky dňa 26. februára 2008.  Legislatívna rada vlády Slovenskej republiky po prerokovaní tohto návrhu nariadenia vlády odporučila návrh dopracovať podľa jej pripomienok a na rokovanie vlády Slovenskej republiky ho predložiť v novom upravenom znení.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády je väčšina pripomienok Legislatívnej rady vlády Slovenskej republiky zapracovaných (15 pripomienok).    

Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády Slovenskej republiky o požiadavkách na prírodné kúpaliská schváliť, avšak ešte s týmito pripomienkami:
K § 2

V poznámke pod čiarou k odkazu 3 je potrebné vypustiť citovanú vyhlášku.

K § 6 a 7

V § 6 písm. a) a v § 7 písm. d) je potrebné slovo „stanovenými“ nahradiť slovom „uvedenými“ v príslušnom tvare.

